Komission asetus (EY) N:o 2224/2002, annettu 13 päivänä joulukuuta 2002, viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä markkinamekanismien osalta annetusta asetuksesta (EY) N:o 1623/2000 poikkeamisesta



Virallinen lehti nro L 338 , 14/12/2002 s. 0014 - 0014



Komission asetus (EY) N:o 2224/2002, annettu 13 päivänä joulukuuta 2002, viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä markkinamekanismien osalta annetusta asetuksesta (EY) N:o 1623/2000 poikkeamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1), sellaisena kuin se on viimeksi muutettuna asetuksella (EY) N:o 2585/2001(2), ja erityisesti sen 33 artiklan, sekä katsoo seuraavaa: (1) Komission asetuksessa (EY) N:o 1623/2000(3), sellaisena kuin se on viimeksi muutettuna asetuksella (EY) N:o 1795/2002(4), ja erityisesti sen 93 artiklan 6 kohdassa säädetään, että yhteisössä bioetanolina käytettäväksi tarkoitettu myyty alkoholi on siirrettävä kuuden kuukauden kuluessa komission tarjouskilpailun ratkaisemista koskevan päätöksen tiedoksiantamisen päivämäärästä. (2) Huutokauppojen avaamisesta viinivalmistuksesta peräisin olevan alkoholin käyttämiseksi bioetanolina Euroopan yhteisössä 8 päivänä toukokuuta 2002 annetulla komission asetuksella (EY) N:o 774/2002(5) avataan hyväksytyn yhtiön Ecocarburantes Españoles SA:n hyväksi huutokauppa viinivalmistuksesta peräisin olevan, 300000 hehtolitran suuruisen alkoholimäärän käyttämiseksi bioetanolina Euroopan yhteisössä. Komissio ilmoitti Espanjan toimivaltaisille viranomaisille ja Ecocarburantes Españoles SA -yhtiölle 18 päivänä kesäkuuta 2002 päivätyllä tiedonannolla erän nro 12/2002 tarjouskilpailua koskevasta myönteisestä päätöksestä. (3) Espanjan maatalous-, kalastus- ja elintarvikeministeriö ilmoitti 21 päivänä lokakuuta 2002 päivätyllä kirjeellä komissiolle, että teknisten ongelmien ja erän nro 12/2002 suuren koon vuoksi alkoholin siirtämiseksi säädetty määräaika on osoittautunut riittämättömäksi. (4) Jotta kyseinen yhtiö voisi saattaa toimen asianmukaisesti päätökseen, on aiheellista pidentää alkoholin siirtämiseksi säädettyä määräaikaa kahdella kuukaudella. (5) Tässä asetuksessa säädetyt toimenpiteet ovat viinien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Poiketen siitä, mitä asetuksen (EY) N:o 1623/2000 93 artiklan 6 kohdassa säädetään, asetuksessa (EY) N:o 774/2002 tarkoitettu erä nro 12/2002, jota koskeva tarjouskilpailu ratkaistiin 18 päivänä kesäkuuta 2002, on siirrettävä ennen 18 päivää helmikuuta 2003. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä joulukuuta 2002. Komission puolesta Franz Fischler Komission jäsen (1) EYVL L 179, 14.7.1999, s. 1. (2) EYVL L 345, 29.12.2001, s. 10. (3) EYVL L 194, 31.7.2000, s. 45. (4) EYVL L 272, 10.10.2002, s. 15. (5) EYVL L 123, 9.5.2002, s. 17.